PMIndiaData/PMIndiaSum huggingface dataset:
এছিয়া কাপ ২০১৭ ৰ জয়ত ভাৰতীয় হকী দললৈ প্ৰধানমন্ত্ৰীৰ শুভেচ্ছা

এছিয়া কাপ ২০১৭ জয়ত প্ৰধানমন্ত্ৰী শ্ৰী নৰেন্দ্ৰ মোদীয়ে আজি ভাৰতীয় হকী দললৈ শুভেচ্ছা জনাইছে৷ ‘অনবদ্য খেল, অনবদ্য প্ৰদৰ্শন! এছিয়া কাপ ২০১৭ জয় কৰা আমাৰ হকী দলটোলৈ মোৰ শুভেচ্ছা ও অভিনন্দন জনাইছো৷ এই অনন্য জয়ত সমগ্ৰ ভাৰত আজি উৎফুল্লিত হৈ পৰিছে৷’’ – প্ৰধানমন্ত্ৰীয়ে আজি কয়৷
‘মেক ইন ইণ্ডিয়া’ কাৰ্যসূচীৰ অধীনত ৰে’লৰ ডবা নিৰ্মাণৰ  উদ্যোগ গ্ৰহণ কৰাৰ বাবে ভাৰতীয় ৰে’লৱেক প্ৰশংসা কৰে প্ৰধানমন্ত্ৰীয়

প্ৰধানমন্ত্ৰী শ্ৰী নৰেন্দ্ৰ মোদীয়ে 'মেক ইন ইণ্ডিয়া' কাৰ্যসূচীৰ অধীনত ৰে'লৰ ডবা নিৰ্মাণৰ উদ্যোগ গ্ৰহণ কৰাৰ বাবে ভাৰতীয় ৰে'লৱেক প্ৰশংসা কৰে। ৰে'ল মন্ত্ৰালয়ৰ এক টুইটৰ উত্তৰ দি প্ৰধানমন্ত্ৰীয়ে কয়; "উৎকৃষ্ট প্ৰৱণতা, এই প্ৰচেষ্টাৰ জৰিয়তে ১৩০ কোটি ভাৰতীয়ৰ শক্তি আৰু দক্ষতাৰ প্ৰতিফলন ঘটিছে। লগতে আত্মনিৰ্ভৰ হোৱাৰ সংকল্পও প্ৰতিফলিত হৈছে।"
ওড়িয়া নৱবৰ্ষ আৰু মহা বিষুৱ পনা সংক্ৰান্তিৰ শুভেচ্ছা প্ৰধানমন্ত্ৰীৰ

প্ৰধানমন্ত্ৰী শ্ৰী নৰেন্দ্ৰ মোদীয়ে ওড়িয়া নৱবৰ্ষ আৰু মহা বিষুৱ পনা সংক্ৰান্তি উপলক্ষে জনসাধাৰণক শুভেচ্ছা জ্ঞাপন কৰিছে। এটি টুইটত, প্ৰধানমন্ত্ৰীগৰাকীয়ে কয়; “ওড়িয়া নৱবৰ্ষ আৰু মহা বিষুৱ পনা সংক্ৰান্তিৰ শুভেচ্ছা জনালো। নতুন বৰ্ষটো সুখৰে ভৰি পৰক। ই যেন আমাৰ সমাজলৈ ভ্ৰাতৃত্ববোধৰ উদ্দীপনাৰ সঞ্চাৰ কৰে আৰু সকলোকে সু-স্বাস্থ্যৱান কৰি ৰাখে, তাৰেই কামনা কৰিলো।”
প্ৰধানমন্ত্ৰীয়ে শ্ৰী প্ৰমুখ স্বামী মহাৰাজজীৰ জন্ম জয়ন্তীত শ্ৰদ্ধাঞ্জলি জ্ঞাপন কৰ

প্ৰধানমন্ত্ৰী শ্ৰী নৰেন্দ্ৰ মোদীয়ে পৰম পূজ্য প্ৰমুখ স্বামী মহাৰাজজীৰ জন্মজয়ন্তীত শ্ৰদ্ধাঞ্জলি জ্ঞাপন কৰে। বিএপিএছ স্বামীনাৰায়ণ সংস্থানৰ এটা টুইটৰ উত্তৰত প্ৰধানমন্ত্ৰীয়ে টুইট কৰে; "শ্ৰী প্ৰমুখ স্বামী মহাৰাজজীৰ জন্ম জয়ন্তীত মই তেওঁৰ শ্ৰদ্ধাঞ্জলি জ্ঞাপন কৰিছো। মই নিজকে ধন্য বুলি বিবেচনা কৰোঁ যে মই বহুসময়ত তেওঁৰ সৈতে বাৰ্তালাপ কৰাৰ সুযোগ পাইছিলো আৰু তেওঁৰ পৰা যথেষ্ট মৰমপাইছিলো। সমাজৰ প্ৰতি তেওঁৰ আশ্চৰ্যজনক অগ্ৰণী সেৱাৰ বাবে তেওঁ সমগ্ৰ বিশ্বতে প্ৰশংসিত।"
প্ৰধানমন্ত্ৰীয়ে কমনৱেলথ গেমছ ২০২২ত ৰূপৰ পদক জয় কৰাত ভাৰোত্তোলক বিদ্যাৰাণী দেৱীক অভিনন্দন জনা

প্ৰধানমন্ত্ৰী শ্ৰী নৰেন্দ্ৰ মোদীয়ে ভাৰোত্তোলক বিদ্যাৰাণী দেৱীক বাৰ্মিংহাম কমনৱেলথ গেমছ ২০২২ত ৰূপৰ পদক জয় কৰাত অভিনন্দন জনাইছে। এটা টুইটত প্ৰধানমন্ত্ৰীয়ে কৈছে; "চিডব্লিউজি, বাৰ্মিংহামত ৰূপৰ পদক জয় কৰাত বিদ্যাৰাণী দেৱীক অভিনন্দন। এই প্ৰাপ্তি তেওঁৰ দৃঢ়তাৰ অভিব্যক্তি আৰু ই প্ৰতিজন ভাৰতীয়ক বহুত আনন্দ দিছে। মই ভৱিষ্যতৰ প্ৰয়াসৰ বাবে তেওঁক শুভকামনা জনাইছো।"
কেৰালাৰ পালাক্কাড়ত সংঘটিত দুৰ্ঘটনাত নিহতসকলৰ বাবে প্ৰধানমন্ত্ৰীৰ শোক প্ৰকা

কেৰালাৰ পালাক্কাড় জিলাত সংঘটিত দুৰ্ঘটনাত নিহতসকলৰ বাবে শোক প্ৰকাশ কৰিছে প্ৰধানমন্ত্ৰী শ্ৰী নৰেন্দ্ৰ মোদীয়ে। প্ৰধানমন্ত্ৰীয়ে ‘প্ৰধানমন্ত্ৰী ৰাষ্ট্ৰীয় সাহায্য নিধি’ৰ পৰা দুৰ্ঘটনাটোত নিহতসকলৰ নিকটাত্মীয়লৈ ২ লাখকৈ আৰু প্ৰতিগৰাকী আহতলৈ ৫০ হাজাৰ টকাকৈ এককালীন সাহায্য আগবঢ়োৱাৰ কথা ঘোষণা কৰে। প্ৰধানমন্ত্ৰী কাৰ্যালয়ে টুইট কৰিছে; “কেৰালাৰ পালাক্কাড় জিলাত সংঘটিত দুৰ্ঘটনাত নিহতসকলৰ বাবে শোক প্ৰকাশ কৰিছে প্ৰধানমন্ত্ৰী নৰেন্দ্ৰ মোদীয়ে। তেওঁ শোকসন্তপ্ত পৰিয়ালবৰ্গলৈ সমবেদনা জনোৱাৰ লগতে আহতসকলৰ আশু আৰোগ্য কামনা কৰিছে”। “প্ৰধানমন্ত্ৰী ৰাষ্ট্ৰীয় সাহায্য নিধিৰ পৰা দুৰ্ঘটনাটোত নিহতসকলৰ নিকটাত্মীয়লৈ ২ লাখকৈ আৰু প্ৰতিগৰাকী আহতলৈ ৫০ হাজাৰ টকাকৈ এককালীন সাহায্য আগবঢ়োৱা হ’ব”।
কাইলৈ আলিগড়ত ৰাজা মহেন্দ্র প্রতাপ সিং ৰাজ্যিক বিশ্ববিদ্যালয়ৰ আধাৰশিলা স্থাপন কৰিব প্রধানমন্ত্রীয়

প্রধানমন্ত্রী শ্রী নৰেন্দ্র মোদীয়ে কাইলৈ (১৪ ছেপ্টেম্বৰ) দুপুৰ ১২টা নগদ উত্তৰ প্রদেশৰ আলিগড়ত ৰাজা মহেন্দ্র প্রতাপ সিং ৰাজ্যিক বিশ্ববিদ্যালয়ৰ আধাৰশিলা স্থাপন কৰাৰ লগতে ভাষণ আগবঢ়াব৷ ইয়াৰপাছত তেওঁ উত্তৰ প্রদেশ প্রতিৰক্ষা উদ্যোগ কৰিড’ৰৰ আলিগড় নোড আৰু ৰাজা মহেন্দ্র প্রতাপ সিং ৰাজ্যিক বিশ্ববিদ্যালয়ৰ আদৰ্শ প্রদর্শনী পৰিদৰ্শন কৰিব৷ ৰাজা মহেন্দ্র প্রতাপ সিং ৰাজ্যিক বিশ্ববিদ্যালয়ৰ সম্পর্কে মহান স্বাধীনতা সংগ্রামী, শিক্ষাবিদ আৰু সমাজ সংস্কাৰক ৰাজা মহেন্দ্র প্রতাপ সিংজীৰ স্মৃতিৰ প্রতি সন্মান আৰু শ্রদ্ধা জনাব ৰাজ্যিক চৰকাৰ এই বিশ্ববিদ্যালয় নিৰ্মাণৰ সিদ্ধান্ত লৈছে। আলিগড়ৰ কোল তহশিলৰ লোধা আৰু মুচেপুৰ কৰিম জাৰৌলি গাঁৱত ৯২ একৰতকৈ অধিক এলেকা জুৰি এই বিশ্ববিদ্যালয় নিৰ্মাণ কৰা হ’ব৷ আলিগড় ডিভিজনৰ ৩৯৫খন কলেজ এই বিশ্ববিদ্যালয়ৰ অধীনলৈ আহিব৷ উত্তৰপ্রদেশৰ প্রতিৰক্ষা উদ্যোগ কৰিড’ৰ প্রসংগত প্রধানমন্ত্রীয়ে ২০১৮ চনৰ ২১ ফেব্রুৱাৰীত লক্ষ্ণৌত বিনিয়োগ সন্মিলন উদ্বোধন কৰাৰ সময়ত ৰাজ্যত এটা প্রতিৰক্ষা উদ্যোগ কৰিড’ৰ নিৰ্মাণৰ কথা ঘোষণা কৰিছিল৷ এই উদ্যোগ কৰিড’ৰত মুঠ ৬টা নোড আছে। সেইবোৰ হৈছে-আলিগড়, আগ্রা, কানপুৰ, চিত্রকূট, ঝান্সি আৰু লক্ষ্ণৌ। আলিগড় নোডৰ বাবে ইতিমধ্যে ভূমি আৱন্টন প্রক্রিয়াৰ কাম শেষ হৈছে আৰু কৰিড’ৰ গঢ়ি তোলাৰ বাবে ১৯টা সংস্থাক ভূমি হস্তান্তৰিত কৰা হৈছে। কৰিড’ৰ নিৰ্মাণৰ বাবে এই ১৯টা সংস্থাই ১,২৪৫ কোটি টকা বিনিয়োগ কৰিব৷ উত্তৰ প্রদেশৰ প্রতিৰক্ষা উদ্যোগ কৰিড’ৰটো প্রতিৰক্ষা সামগ্রী উৎপাদন আৰু ‘মেক ইন ইণ্ডিয়া’ কর্মসূচী প্রসাৰত দেশক আত্মনির্ভৰ কৰি তোলাত সহায় কৰিব৷ অনুষ্ঠানত উত্তৰ প্রদেশৰ ৰাজ্যপাল আৰু মুখ্যমন্ত্রী উপস্থিত থাকিব৷
জন্মাষ্টমী উপলক্ষে দেশবাসীক শুভেচ্ছা প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে পৱিত্ৰ জন্মাষ্টমী উপলক্ষে দেশবাসীক শুভেচ্ছা জ্ঞাপন কৰে। এক টুইটযোগে প্ৰধানমন্ত্ৰীয়ে কয়; "পৱিত্ৰ জন্মাষ্টমী উপলক্ষে সমগ্ৰ দেশবাসীক শুভেচ্ছা জনাইছোঁ। ভক্তি আৰু আনন্দৰ এই উত্‍সৱে সকলোৰে জীৱনলৈ সুখ, সমৃদ্ধি আৰু সৌভাগ্য কঢ়িয়াই আনক। জয় শ্ৰী কৃষ্ণ!"
কমনৱেলথ গেমছ ২০২২ত ব্ৰঞ্জৰ পদক লাভ কৰাৰ বাবে ভাৰোত্তোলক পি গুৰুৰাজাক অভিনন্দন জনাইছে প্ৰধানমন্ত্ৰীয়

প্ৰধানমন্ত্ৰী শ্ৰী নৰেন্দ্ৰ মোদীয়ে কমনৱেলথ গেমছ ২০২২ত ব্ৰঞ্জৰ সন্মান লাভ কৰাৰ বাবে ভাৰোত্তোলক পি গুৰুৰাজাক অভিনন্দন জনাইছে। এক টুইটযোগে প্ৰধানমন্ত্ৰীয়ে কয়; "পি. গুৰুৰাজাৰ সাফল্যত অতিশয় আনন্দিত! কমনৱেলথ গেমছত ব্ৰঞ্জৰ পদক লাভ কৰাৰ বাবে তেওঁক অভিনন্দন জ্ঞাপন কৰিছো। তেওঁ অত্যন্ত ধৈৰ্য আৰু দৃঢ়তাৰ পৰিচয় দিছে। ক্ৰীড়া যাত্ৰাত তেওঁ আৰু বহুতো মাইলৰ খুঁটিত উপনীত হোৱাৰ কামনা কৰিলোঁ।"
৩ জানুৱাৰীত ‘১০৮ সংখ্যক ভাৰতীয় বিজ্ঞান কংগ্ৰেছ’ত ভাষণ প্ৰদান কৰিব প্ৰধানমন্ত্ৰীয়

প্ৰধানমন্ত্ৰী শ্ৰী নৰেন্দ্ৰ মোদীয়ে অহা ৩ জানুৱাৰী, ২০২২ৰ দিনা পুৱা ১০.৩০ বজাত ‘ভিডিঅ’ কনফাৰেন্সিং’ ব্যৱস্থাৰে ‘১০৮ সংখ্যক ভাৰতীয় বিজ্ঞান কংগ্ৰেছ’(আইএছচি)ত ভাষণ প্ৰদান কৰিব। এই বছৰৰ ‘আইএছচি’ৰ প্ৰতিপাদ্য বিষয় হৈছে "মহিলা সৱলীকৰণৰ সৈতে বহনক্ষম বিকাশৰ বাবে বিজ্ঞান আৰু প্ৰযুক্তিবিদ্যা"। ইয়াত বহনক্ষম উন্নয়ন, মহিলা সৱলীকৰণ আৰু ইয়াক লাভ কৰাৰ ক্ষেত্ৰত বিজ্ঞান আৰু প্ৰযুক্তিবিদ্যাৰ ভূমিকা সন্দৰ্ভত আলোচনা অনুষ্ঠিত হ’ব। অংশগ্ৰহণকাৰীসকলে শিক্ষাদান, গৱেষণা আৰু উদ্যোগক্ষেত্ৰৰ উচ্চ পৰ্যায়ত মহিলাৰ সংখ্যা বৃদ্ধি কৰাৰ উপায় উদ্ভাৱন সন্দৰ্ভত আলাপ-আলোচনা কৰাৰ লগতে মহিলাসকলক ‘ষ্টেম’ (বিজ্ঞান, প্ৰযুক্তি, অভিযান্ত্ৰিক, গণিত) শিক্ষা, গৱেষণাৰ সুযোগ আৰু অৰ্থনৈতিক ক্ষেত্ৰত অংশগ্ৰহণত সম প্ৰৱেশাধিকাৰ প্ৰদান কৰাৰ বাবে পথ অন্বেষণৰ প্ৰয়াস কৰিব। ইয়াত বিজ্ঞান আৰু প্ৰযুক্তিবিদ্যাৰ ক্ষেত্ৰত মহিলাসকলৰ অৱদানৰ প্ৰদৰ্শন কৰাৰ বাবে এক বিশেষ কাৰ্যসূচীও অনুষ্ঠিত কৰা হ'ব, য'ত প্ৰখ্যাত মহিলা বিজ্ঞানীসকলৰ বক্তৃতাও প্ৰত্যক্ষ কৰিব পৰা যাব। ‘আইএছচি’ৰ সৈতে সংগতি ৰাখি আন কেইবাটাও কাৰ্যসূচী অনুষ্ঠিত কৰা হ'ব। শিশুসকলৰ মাজত বিজ্ঞানৰ প্ৰতি আগ্ৰহ আৰু বিজ্ঞান-মনস্কতা উদ্দীপিত কৰাত সহায় কৰিবলৈ অনুষ্ঠিত কৰা হ'ব ‘শিশু বিজ্ঞান কংগ্ৰেছ’। সেইদৰে, ‘কৃষক বিজ্ঞান কংগ্ৰেছ’-য়ে জৈৱ-অৰ্থনীতি উন্নত কৰিবলৈ আৰু যুৱ-প্ৰজন্মক কৃষিৰ প্ৰতি আকৰ্ষিত কৰাৰ বাবে এক মঞ্চ প্ৰদান কৰিব। ইয়াত অনুষ্ঠিত হ'ব লগা ‘জনজাতীয় বিজ্ঞান কংগ্ৰেছ’ত জনজাতীয় মহিলাসকলৰ সৱলীকৰণত গুৰুত্ব দিয়াৰ লগতে ই থলুৱা প্ৰাচীন জ্ঞান প্ৰণালী আৰু অনুশীলনৰ বৈজ্ঞানিক প্ৰদৰ্শনৰ এক মঞ্চ হৈ উঠিব। এই ‘কংগ্ৰেছ’ৰ প্ৰথমখন অধিৱেশন ১৯১৪ চনত অনুষ্ঠিত হৈছিল। ‘আইএছচি’ৰ ১০৮ সংখ্যক বাৰ্ষিক অধিৱেশনখন ‘ৰাষ্ট্ৰসন্ত তুকাড়োজী মহাৰাজ নাগপুৰ বিশ্ববিদ্যালয়’ত অনুষ্ঠিত হ'ব, যি খন বিশ্ববিদ্যালয়ে এই বছৰ ইয়াৰ শতবাৰ্ষিকী উদযাপন কৰি আছে।
প্ৰধানমন্ত্ৰীয়ে ৰাজঘাটত মহাত্মা গান্ধীৰ জন্মজয়ন্তী উপলক্ষে পুষ্পাঞ্জলি জ্ঞাপন কৰ

প্ৰধানমন্ত্ৰী শ্ৰী নৰেন্দ্ৰ মোদীয়ে আজি ৰাজঘাটত মহাত্মা গান্ধীৰ জন্মজয়ন্তী উপলক্ষে পুষ্পাঞ্জলি জ্ঞাপন কৰে। এক টুইটযোগে প্ৰধানমন্ত্ৰীয়ে কয়; "ৰাজঘাটত মহাত্মা গান্ধীক পুষ্পাঞ্জলি জ্ঞাপন কৰোঁ। তেওঁৰ আদৰ্শ বিশ্বব্যাপী প্ৰতিধ্বনিত হৈছে আৰু তেওঁৰ চিন্তাই লাখ লাখ লোকক শক্তি প্ৰদান কৰিছে। #GandhiJayanti "
প্ৰধানমন্ত্ৰীয়ে সমগ্ৰ ভাৰতৰ পৰা হৰ ঘৰ ত্ৰিৰংগাৰ বিভিন্ন মুহূৰ্ত শ্বেয়াৰ কৰে

প্ৰধানমন্ত্ৰী শ্ৰী নৰেন্দ্ৰ মোদীয়ে দেশৰ বিভিন্ন প্ৰান্তৰ পৰা হৰ ঘৰ ত্ৰিৰংগা অভিযানৰ প্ৰতি জনসাধাৰণৰ উৎসাহৰ উদাহৰণ শ্বেয়াৰ কৰিছে। প্ৰধানমন্ত্ৰীয়ে টুইট কৰি কয়- “অতি নানন্দিক দৃশ্য! দেশৰ মাটি, পানী আৰু আকাশত ত্ৰিৰংগাৰ ৰং দেখি প্ৰতিজন ভাৰতীয়ই সুখী। #হৰ ঘৰ ত্ৰিৰংগা” “এই সুন্দৰ মুহূৰ্তৰ বাবে ধন্যবাদ!” ত্ৰিৰংগাৰ প্ৰতি থকা অতুলনীয় সন্মানৰ এই সাহসী দৃশ্যই ভাৰতীয়সকলৰ উৎসাহ আৰু উদ্যম প্ৰকাশ কৰিছে। #হৰ ঘৰ ত্ৰিৰংগা” “চকুত লগা! ভাৰতৰ ভৱিষ্যৎ নেতাৰে ভৰা এনে ত্ৰিৰংগা যাত্ৰাই সকলোকে দেশপ্ৰেমৰ মনোভাৱেৰে ভৰাই তুলিবলৈ গৈ আছে। #হৰ ঘৰ ত্ৰিৰংগা” “এয়া বিশাখাপট্টনমবাসীৰ এক বৃহৎ সামূহিক প্ৰচেষ্টা। # হৰ ঘৰ ত্ৰিৰংগাৰ প্ৰতি থকা উৎসাহৰ মই প্ৰশংসা কৰিছো।” “লাডাখত এক উৎকৃষ্ট প্ৰচেষ্টা দেখিছো, যিয়ে হৰ ঘৰ ত্ৰিৰংগা আন্দোলনৰ মনোভাৱক আগুৱাই নিব।”
প্ৰধানমন্ত্ৰীয়ে সহকাৰী সচিব কাৰ্যসূচী, ২০২২-ৰ সমাপ্তি অধিৱেশনত ২০২০ বৰ্ষৰ আইএএছ বিষয়াসকলক সম্বোধন কৰ

প্ৰধানমন্ত্ৰী শ্ৰী নৰেন্দ্ৰ মোদীয়ে আজি আগতে নতুন দিল্লীৰ সুষমা স্বৰাজ ভৱনত সহকাৰী সচিব কাৰ্যসূচী, ২০২২ৰ সামৰণি অধিৱেশনত ২০২০ বৰ্ষৰ আইএএছ বিষয়াসকলক সম্বোধন কৰে। অনুষ্ঠানত ভাষণ প্ৰদান কৰি প্ৰধানমন্ত্ৰীয়ে কয় যে বিষয়াসকলে অমৃত কালৰ সময়ত দেশৰ সেৱা আগবঢ়োৱাৰ সুযোগ লাভ কৰিছে আৰু পঞ্চ পণক উপলব্ধি কৰাত সহায় কৰিছে। তেওঁ কয় যে অমৃত কালত উন্নত ভাৰতৰ লক্ষ্যত উপনীত হোৱাটো নিশ্চিত কৰাত বিষয়াসকলৰ গুৰুত্বপূৰ্ণ ভূমিকা আছে। তেওঁ তেওঁলোকৰ প্ৰচেষ্টাত বাহ্যিক চিন্তাধাৰা আৰু এক সামগ্ৰিক দৃষ্টিভংগী গ্ৰহণৰ তাৎপৰ্যৰ ওপৰত আলোকপাত কৰে। তেওঁ এনে এক সামগ্ৰিক দৃষ্টিভংগীৰ তাৎপৰ্য প্ৰদৰ্শনৰ বাবে প্ৰধানমন্ত্ৰী গতিশক্তি মাষ্টাৰ প্লেনৰ উদাহৰণ দাঙি ধৰে। প্ৰধানমন্ত্ৰীয়ে উদ্ভাৱনৰ গুৰুত্ব আৰু ই কেনেকৈ দেশৰ এক সামূহিক প্ৰচেষ্টা আৰু কৰ্ম সংস্কৃতিৰ অংশ হৈ পৰিছে সেই সন্দৰ্ভত আলোচনা কৰে। তেওঁ ষ্টাৰ্ট-আপ ইণ্ডিয়া আঁচনিৰ বিষয়ে উল্লেখ কৰে আৰু যোৱা কেইবছৰমানত দেশত ষ্টাৰ্টআপৰ সংখ্যা কেনেদৰে যথেষ্ট বৃদ্ধি পাইছে সেই বিষয়েও উল্লেখ কৰে। তেওঁ উল্লেখ কৰে যে কেইবাটাও মন্ত্ৰালয়ৰ যৌথ প্ৰচেষ্টাত তথা 'সম্পূৰ্ণ চৰকাৰ' দৃষ্টিভংগীৰ জৰিয়তে দল হিচাপে কাম কৰাৰ বাবে এইটো সম্ভৱ হৈছে। প্ৰধানমন্ত্ৰীয়ে উল্লেখ কৰে যে কেনেকৈ শাসনৰ গুৰুত্ব দিল্লীৰ বাহিৰত দেশৰ সকলো অঞ্চললৈ স্থানান্তৰিত হৈছে। তেওঁ দিল্লীৰ বাহিৰৰ ঠাইবোৰৰ পৰা এতিয়া কিমান গুৰুত্বপূৰ্ণ আঁচনি আৰম্ভ কৰা হৈছে তাৰ উদাহৰণ দিয়ে। প্ৰধানমন্ত্ৰীয়ে বিষয়াসকলক কৰ্মক্ষেত্ৰৰ স্থানীয় সংস্কৃতিৰ বিষয়ে বুজাবুজি বিকশিত কৰিবলৈ আৰু ভূমি পৰ্যায়ত স্থানীয় লোকসকলৰ সৈতে তেওঁলোকৰ সম্পৰ্ক শক্তিশালী কৰিবলৈ পৰামৰ্শ দিয়ে। তেওঁ তেওঁলোকক ৱান ডিষ্ট্ৰিক্ট ৱান প্ৰডাক্টৰ ওপৰত গুৰুত্ব দিবলৈ তথা তেওঁলোকৰ জিলাৰ সামগ্ৰী ৰপ্তানিৰ সুযোগ অন্বেষণ কৰিবলৈ কয়। তেওঁ বিষয়াসকলক প্ৰত্যাশী জিলা কাৰ্যসূচীৰ বাবে তেওঁলোকৰ কাৰ্য পৰিকল্পনা প্ৰস্তুত কৰিবলৈও কয়। এমজিএনৰেগাৰ সন্দৰ্ভত ভাষণ প্ৰদান কৰি প্ৰধানমন্ত্ৰীয়ে আঁচনিখন অধিক কাৰ্যকৰী ভাৱে ৰূপায়ণ কৰাৰ কথা উল্লেখ কৰে। তেওঁ জন অংশীদাৰী সত্বাৰ তাৎপৰ্য সম্পৰ্কেও উল্লেখ কৰে আৰু কয় যে এই পদ্ধতিয়ে পুষ্টিহীনতাৰ মোকাবিলাত এক গুৰুত্বপূৰ্ণ ভূমিকা পালন কৰিব পাৰে। ইয়াৰ পূৰ্বে জন ধন যোজনাৰ সফলতাৰ কথা উল্লেখ কৰি প্ৰধানমন্ত্ৰীয়ে ডিজিটেল অৰ্থনীতিৰ গুৰুত্বৰ কথা উল্লেখ কৰে আৰু বিষয়াসকলক সমগ্ৰ গাঁৱৰ লোকসকলক ডিজিটেল অৰ্থনীতি আৰু ইউপিআইৰ সৈতে সংযোগ কৰাৰ চেষ্টা কৰিবলৈ আহ্বান জনায়। তদুপৰি, দেশৰ সেৱাৰ গুৰুত্বৰ কথা উল্লেখ কৰি প্ৰধানমন্ত্ৰীয়ে নিজৰ কৰ্তব্য পালনৰ তাৎপৰ্যৰ বিষয়ে উল্লেখ কৰি কয় যে 'ৰাজপথ'ৰ মানসিকতা এতিয়া 'কৰ্তব্য পথ'ৰ অনুভূতিলৈ পৰিৱৰ্তন হৈছে। কাৰ্যসূচীৰ সময়ত সহকাৰী সচিবসকলে প্ৰধানমন্ত্ৰীক আঠটা বিষয় উপস্থাপন কৰে। এই উপস্থাপনবোৰৰ বিষয়বোৰৰ ভিতৰত আছিল পোষণ ট্ৰেকাৰ: পোষণ অভিযানৰ উন্নত নিৰীক্ষণৰ সঁজুলি; ভাষিণীৰ জৰিয়তে বহুভাষিক কণ্ঠস্বৰ আধাৰিত ডিজিটেল প্ৰৱেশাধিকাৰ সক্ষম কৰা; কৰ্পোৰেট ডাটা ব্যৱস্থাপনা; মাতৃভূমি জিঅ'পৰ্টেল – ইণ্টিগ্ৰেটেড নেচনেল জিঅ'পৰ্টেল অৱ ইণ্ডিয়া ফৰ গভৰ্ণেঞ্চ; সীমান্ত পথ সংস্থাৰ (বিআৰঅ’) পৰ্যটন সম্ভাৱনা, ইণ্ডিয়া পোষ্ট পেমেণ্ট বেংকৰ (আইপিপিবি) জৰিয়তে ডাকঘৰৰ অৱস্থা সলনি কৰা, প্ৰাচীৰৰ দৰে কৃত্ৰিম গাঁথনিৰ জৰিয়তে উপকূলীয় মীন পালনৰ বিকাশ; আৰু সংকুচিত জৈৱ গেছ – ভৱিষ্যতৰ বাবে ইন্ধন। এই বছৰ, ১১.০৭.২০২২ ৰ পৰা ০৭.১০.২০২২ লৈ ভাৰত চৰকাৰৰ ৬৩ টা মন্ত্ৰালয়/বিভাগত ২০২০ বৰ্ষৰ মুঠ ১৭৫ জন আইএএছ বিষয়াক সহকাৰী সচিব হিচাপে নিযুক্তি দিয়া হৈছে।
প্রধানমন্ত্রীয়ে কুৱেইটৰ প্ৰধানমন্ত্ৰী হিচাপে নিযুক্তি পোৱাত মহামহিম শ্বেখ আহমদ নৱাফ আল আহমেদ আল-শাবাহক অভিনন্দন জনা

প্ৰধানমন্ত্ৰী শ্ৰী নৰেন্দ্ৰ মোদীয়ে কুৱেইটৰ প্ৰধানমন্ত্ৰী হিচাপে নিযুক্তি পোৱাত মহামহিম শ্বেখ আহমদ নৱাফ আল আহমেদ আল-শাবাহক অভিনন্দন জনাইছে। প্ৰধানমন্ত্ৰী মোদীয়ে টুইট কৰে: “কুৱেইটৰ প্ৰধানমন্ত্ৰী হিচাপে নিযুক্তি পোৱাত মহামহিম শ্বেখ আহমদ নৱাফ আল আহমেদ আল-শাবাহক মোৰ অভিনন্দন আৰু শুভেচ্ছা জ্ঞাপন কৰিছো। তেওঁৰ সৈতে কাম কৰি আমাৰ সুন্দৰ দ্বিপাক্ষিক সম্পৰ্ক অধিক গভীৰ আৰু প্ৰসাৰিত কৰিবলৈ মই বাট চাই আছো।”
মহালয়া উপলক্ষে জনসাধাৰণলৈ প্ৰধানমন্ত্ৰীৰ শুভকামন

প্ৰধানমন্ত্ৰী শ্ৰী নৰেন্দ্ৰ মোদীয়ে ‘মহালয়া’ উপলক্ষে জনসাধৰণলৈ শুভকামনা জ্ঞাপন কৰিছে। এক টুইটত প্ৰধানমন্ত্ৰীয়ে কয়; "মহালয়া’ত আমি আই দূৰ্গাক প্ৰাৰ্থনা জনাইছোঁ আৰু আমাৰ জনসাধাৰণৰ প্ৰতি তেওঁৰ আশীস কামনা কৰিছোঁ। “সকলোটি যেন সুখী আৰু সুস্থ হৈ থাকে, সৰ্বত্ৰে যেন সমৃদ্ধি আৰু ভ্ৰাতৃত্ববোধে বিৰাজ কৰে। শুভ মহালয়া"!
প্ৰধানমন্ত্ৰীয়ে ২১ ডিচেম্বৰত প্ৰয়াগৰাজ ভ্ৰমণ আৰু ২ লক্ষাধিক মহিলা সমবেত হোৱা এটি কাৰ্য্যক্ৰমত অংশগ্ৰহণ কৰি

প্ৰধানমন্ত্ৰী শ্ৰী নৰেন্দ্ৰ মোদীয়ে ২০২১ ৰ ২১ ডিচেম্বৰত প্ৰয়াগৰাজ ভ্ৰমণ আৰু দুপৰীয়া প্ৰায় ১ বজাত ২ লাখৰো অধিক মহিলা সমবেত হোৱা এটি কাৰ্য্যক্ৰমত অংশগ্ৰহণ কৰিব। মহিলাসকলক তৃণমূল পৰ্য্যায়তে প্ৰমুখ্য কৰি আৱশ্যকীয় দক্ষতা, উদগনি আৰু সম্পদ প্ৰদানেৰে সবলীকৰণৰ অৰ্থে প্ৰধানমন্ত্ৰীগৰাকীৰ দৃষ্টিৰে সংগতি ৰাখি এই কাৰ্য্যক্ৰমৰ আয়োজন কৰা হৈছে। মহিলাসকলক সমৰ্থনৰ বাবে এই প্ৰচেষ্টাত প্ৰধানমন্ত্ৰীগৰাকীয়ে আত্ম সহায়ক গোট (SHG) ৰ বেংক একাউণ্টসমূহলৈ ১০০০ কোটি টকা হস্তান্তৰ কৰিব, যাৰ ফলত আত্ম সহায়ক গোটসমূহৰ প্ৰায় ১৬ লাখ মহিলা সদস্য উপকৃত হ'ব। দীনদয়াল অন্ত্যোদয়া যোজনা- ৰাষ্ট্ৰীয় গ্ৰামীণ জীৱিকা অভিযান (D) ৰ অধীনত পৰিপূৰক পুষ্টি যোগান ধৰিব।
পৰিকল্পনা শিতানত ভাৰত আৰু ছিংগাপুৰৰ মাজত সহযোগিতাৰ বাবে স্বাক্ষৰিত বুজাবুজি চুক্তিত কেবিনেটৰ অনুমোদন

প্ৰধানমন্ত্ৰী শ্ৰী নৰেন্দ্ৰ মোদীৰ অধ্যক্ষতাত অনু্ষ্ঠিত কেবিনেট বৈঠকত নগৰ পৰিকল্পনা আৰু উন্নয়ন শিতানত ভাৰত আৰু ছিংগাপুৰৰ মাজত সহযোগিতাৰ বাবে স্বাক্ষৰিত পূৰ্বপ্ৰস্তাৱিত বুজাবুজি চুক্তিত অনুমোদন জনায়। ২০১৮ৰ ৩১ মে’ত এই চুক্তিখন স্বাক্ষৰ কৰা হয়। এই বুজাবুজি চুক্তিৰ লক্ষ্য হৈছে পৌৰ নিকায়সমূহকে ধৰি কেন্দ্ৰ আৰু ৰাজ্য চৰকাৰৰ সংস্থাই ছিংগাপুৰৰ নগৰ উন্নয়ন আৰু ব্যৱস্থাৰ লগতে অন্যান্য ক্ষেত্ৰত পাৰদৰ্শী সংস্থাৰ সৈতে একেলগে কাম কৰিব আৰু ই নগৰ পুনৰুজ্জীৱিতকৰণ অভিযানত সহায় কৰিব। বুজাবুজি চুক্তিখনৰ অধীনত পৰিকল্পনা খণ্ডত সক্ষমতা সৃষ্টি, নগৰ পৰিকল্পনাৰ দিশত গুৰুত্ব, অত্যাধূনিক পৰিবহণ ব্যৱস্থা আৰু ৰাজহুৱা বিত্তায়ন ইত্যাদি বিষয়বোৰত সহযোগিতা আগবঢ়োৱা হ’ব। প্ৰধান প্ৰভাৱঃ এই বুজাবুজি চুক্তিয়ে জ্ঞানৰ যথাৰ্থ প্ৰয়োগ, সক্ষমতা সৃষ্টি আৰু কেন্দ্ৰ আৰু ৰাজ্য চৰকাৰৰ সংস্থাক সহযোগিতা আগবঢ়োৱাৰ উপৰি নগৰ পৰিকল্পনা, জল আৰু পেলনীয়া পানী ব্যৱস্থাপনা, গোটা আৱৰ্জনা ব্যৱস্থাপনা, অত্যাধূনিক পৰিবহণ ব্যৱস্থা আৰু ৰাজহুৱা বিত্তায়ন ইত্যাদি দিশত সহায় আগবঢ়ায়। হিতাধিকাৰীঃ কেন্দ্ৰীয় চৰকাৰ, ৰাজ্য চৰকাৰ আৰু নগৰৰ স্থানীয় নিকায়সমূহ এই চুক্তিৰ দ্বাৰা প্ৰত্যক্ষভাৱে লাভান্বিত হ’ব আৰু ফলস্বৰূপে নগৰৰ লোকসকলৰ সা-সুবিধা বৃদ্ধিত অৰিহণা যোগাব।
জাপানৰ প্ৰাক্তন প্ৰধানমন্ত্ৰী শ্বিনজো আবেৰ ৰাজকীয় অত্যেষ্টিক্ৰিয়াত অংশগ্ৰহণৰ বাবে নিশা টকিঅ’লৈ ৰাওনা হ’ব প্ৰধানমন্ত্ৰ

প্ৰধানমন্ত্ৰী শ্ৰী নৰেন্দ্ৰ মোদীয়ে জাপানৰ প্ৰাক্তন প্ৰধানমন্ত্ৰী শ্বিনজো আবেৰ ৰাজকীয় অত্যেষ্টিক্ৰিয়াত অংশগ্ৰহণৰ বাবে নিশা টকিঅ’লৈ ৰাওনা হ’ব৷ এলানি টুইটযোগে প্ৰধানমন্ত্ৰীয়ে কয়, “জাপানৰ প্ৰাক্তন প্ৰধানমন্ত্ৰী, এগৰাকী মৰমৰ বন্ধু আৰু ভাৰত-জাপানৰ বন্ধুত্বৰ এগৰাকী মহান চেম্পিয়ন শ্বিনজো আবেৰ ৰাজকীয় অত্যেষ্টিক্ৰিয়াত অংশগ্ৰহণৰ বাবে মই নিশা টকিঅ’লৈ ৰাওনা হ’ম৷” “মই সকলো ভাৰতীয়ৰ হৈ প্ৰধানমন্ত্ৰী কিশিদা আৰু শ্ৰীমতী আবেক আন্তৰিক সমবেদনা জনাম৷ আবে ছানে কল্পনা কৰা মতে ভাৰত-জাপানৰ সম্পৰ্ক অধিক শক্তিশালী কৰাৰ বাবে আমি কাম কৰি যাম। @kishida230"
ভাৰতলৈ অহা ফ্ৰান্সৰ ইউৰোপ তথা বৈদেশিক পৰিক্ৰমা দপ্তৰৰ মন্ত্ৰীগৰাকীৰ সৈতে প্ৰধানমন্ত্ৰীৰ বৈঠ

আনুষ্ঠানিক ভ্ৰমণ সূচী লৈ ১৩ৰ পৰা ১৫ ছেপ্টেম্বৰলৈ তিনিদিনৰ বাবে ভাৰতত উপস্থিত হোৱা ফ্ৰান্সৰ ইউৰোপ তথা বৈদেশিক পৰিক্ৰমা দপ্তৰৰ মন্ত্ৰী শ্ৰীমতী কেথেৰিন কলোন্নাই আজি প্ৰধানমন্ত্ৰী শ্ৰী নৰেন্দ্ৰ মোদীক সাক্ষাত্ কৰে। দুযোখন দেশৰ স্বাৰ্থ বিজড়িত দ্বিপাক্ষিক প্ৰসংগসমূহৰ আলোচনাৰ লগতে মন্ত্ৰীগৰাকীয়ে ৰাষ্ট্ৰপতি মেক্ৰনে প্ৰেৰণ কৰা বন্ধুত্ব আৰু সহযোগিতাৰ বাৰ্তাও প্ৰধানমন্ত্ৰীৰ ওচৰত অৱগত কৰে। আলোচনা কালত প্ৰধানমন্ত্ৰী মোদীয়ে পেৰিছত ৰাষ্ট্ৰপতি মেক্ৰন আৰু জাৰ্মানীত স্কলোছ এলম’ৰ সৈতে অলপতে হোৱা সাক্ষাতৰ কথা আনন্দৰে স্মৰণ কৰাৰ লগতে ৰাষ্ট্ৰপতিগৰাকীক অচিৰেই ভাৰতলৈ আদৰণি জনোৱাৰ বাবে থকা তেওঁৰ আগ্ৰহৰ কথা জানিবলৈ দিয়ে।
দিল্লীৰ আলিপুৰত সংঘটিত দুৰ্ঘটনাত দুখ প্ৰকাশ প্ৰধানমন্ত্ৰী

দিল্লীৰ আলিপুৰত সংঘটিত দুৰ্ঘটনাত হোৱা প্ৰাণহানিৰ বাবে গভীৰ শোক প্ৰকাশ কৰিছে প্ৰধানমন্ত্ৰী শ্ৰী নৰেন্দ্ৰ মোদীয়ে। প্ৰধানমন্ত্ৰীৰ কাৰ্যালয়ে এইদৰে টুইট কৰিছে; "দিল্লীৰ আলিপুৰত সংঘটিত দুৰ্ঘটনাত দুখ প্ৰকাশ কৰিছোঁ। যিসকলে তেওঁলোকৰ প্ৰিয়জনক হেৰুৱাইছে তেওঁলোকৰ প্ৰতি সমবেদনা জনাইছোঁ। যিসকল আঘাতপ্ৰাপ্ত হৈছে তেওঁলোকৰ আশু আৰোগ্য কামনা কৰিছোঁঃ প্ৰধানমন্ত্ৰী"
কেবিনেটে ভাৰতত ১৭ বছৰৰ অনুৰ্ধৰ মহিলা বিশ্বকাপ ২০২২ আয়োজনৰ বাবে গেৰাণ্টি স্বাক্ষৰ কৰিবলৈ অনুমোদন জনাইছ

প্ৰধানমন্ত্ৰী শ্ৰী নৰেন্দ্ৰ মোদীৰ পৌৰহিত্যত অনুষ্ঠিত কেন্দ্ৰীয় কেবিনেটে ভাৰতত ১৭ বছৰৰ অনুৰ্ধৰ মহিলা বিশ্বকাপ ২০২২ৰ ফেডাৰেচন ইণ্টাৰনেচনেল ডি ফুটবল এছ'চিয়েচন (ফিফা) আয়োজনৰ বাবে গেৰাণ্টি স্বাক্ষৰ কৰিবলৈ অনুমোদন জনাইছে। ফিফা অনুৰ্ধ-১৭ মহিলা বিশ্বকাপ ২০২২ চলিত বৰ্ষৰ ১১ ৰ পৰা ৩০ অক্টোবৰৰ ভিতৰত ভাৰতত অনুষ্ঠিত হ'ব। দ্বিবাৰ্ষিক যুৱ প্ৰতিযোগিতাৰ সপ্তম সংস্কৰণটো হ'ব ভাৰতৰ দ্বাৰা আয়োজিত প্ৰথমটো ফিফা মহিলা প্ৰতিযোগিতা। ফিফা অনুৰ্ধ-১৭ পুৰুষ বিশ্বকাপ ২০১৭ৰ পৰা ইতিবাচক উত্তৰাধিকাৰ কঢ়িয়াই লৈ দেশখনে মহিলা ফুটবলৰ বাবে এক প্ৰাথমিক মুহূৰ্তৰ বাবে প্ৰস্তুতি চলাই আছে য’ত সমগ্ৰ বিশ্বৰ শ্ৰেষ্ঠ যুৱ মহিলা ফুটবলাৰসকলে আকাংক্ষিত ট্ৰফীটো জয় কৰাৰ বাবে তেওঁলোকৰ দক্ষতা প্ৰদৰ্শন কৰিব। বিত্তীয় ব্যয়ঃ খেলৰ ক্ষেত্ৰৰ বাবে সৰ্বভাৰতীয় ফুটবল ফেডাৰেচন (এআইএফএফ)ক ১০ কোটি টকাৰ বিত্তীয় ব্যয় ৰক্ষণাবেক্ষণ, ষ্টেডিয়াম শক্তি, শক্তি আৰু কেবলিং, ষ্টেডিয়া আৰু প্ৰশিক্ষণ স্থান ব্ৰেণ্ডিং আদিৰ বাবে ৰাষ্ট্ৰীয় ক্ৰীড়া ফেডাৰেচনসমূহক সহায় আঁচনিৰ বাবে বাজেট আৱণ্টনৰ পৰা পূৰণ কৰা হ'ব। আঁচনিটোৰ উদ্দেশ্যঃ ফিফা অনুৰ্ধ-১৭ মহিলা বিশ্বকাপ ভাৰত ২০২২ত দেশত মহিলা ফুটবল সৱলীকৃত কৰাৰ সম্ভাৱনা আছে ফিফাৰ ১৭ বছৰৰ তলৰ পুৰুষ বিশ্বকাপ ২০১৭ৰ পৰা ইতিবাচক উত্তৰাধিকাৰ কঢ়িয়াই লৈ দেশখনে মহিলা ফুটবলৰ বাবে এক প্ৰাথমিক মুহূৰ্তৰ বাবে প্ৰস্তুতি চলাই আছে যেতিয়া সমগ্ৰ বিশ্বৰ শ্ৰেষ্ঠ যুৱ মহিলা ফুটবলাৰসকলে আকাংক্ষিত ট্ৰফী জয়ৰ বাবে তেওঁলোকৰ দক্ষতা প্ৰদৰ্শন কৰিব। এক ইতিবাচক উত্তৰাধিকাৰ এৰি যোৱাৰ বাবে নিম্নলিখিত উদ্দেশ্যবোৰ বিবেচনা কৰা হৈছে: ফুটবল নেতৃত্ব আৰু সিদ্ধান্ত লোৱা সংস্থাত মহিলাৰ প্ৰতিনিধিত্ব বৃদ্ধি কৰে অধিক ছোৱালীক ভাৰতত ফুটবল খেলিবলৈ অনুপ্ৰাণিত কৰে সৰুৰে পৰা সমান খেলৰ ধাৰণা স্বাভাৱিক কৰি লিংগ-অন্তৰ্ভুক্ত অংশগ্ৰহণৰ হৈ মাত মাতে ভাৰতত মহিলাসকলৰ বাবে ফুটবলৰ মানদণ্ড উন্নত কৰাৰ সুযোগ মহিলাসকলৰ খেলৰ বাণিজ্যিক মূল্য উন্নত কৰে
সাংসদ সুনীতা ডুগ্গলে মহাত্মা ফুলেৰ জীৱনবৃত্তৰ আধাৰত লিখি উলিওৱা প্ৰবন্ধ উন্মোচন প্ৰধানমন্ত্ৰীৰ

প্ৰধানমন্ত্ৰী শ্ৰী নৰেন্দ্ৰ মোদীয়ে লোকসভাৰ সদস্য শ্ৰীমতী সুনীতা দুগ্গলৰ এটা প্ৰবন্ধ শ্বেয়াৰ কৰিছে। প্ৰবন্ধটো ‘মহাত্মা ফুলেৰ দুখীয়া মহিলাসকলক সৱলীকৰণৰ উত্তৰাধিকাৰীৰ প্ৰকৃত উত্তৰাধিকাৰী’ বিষয়বস্তুৰ ওপৰত আছে। পিএমঅ’য়ে টুইট কৰিছে: ‘মহাত্মা ফুলেৰ দুখীয়া মহিলাসকলক শক্তিশালী কৰাৰ উত্তৰাধিকাৰীৰ প্ৰকৃত উত্তৰাধিকাৰী’ লোকসভাৰ সদস্যৰ এই প্ৰবন্ধটো পঢ়ক।
সাবিত্ৰীবাই ফুলেৰ জয়ন্তীত প্ৰধানমন্ত্ৰীৰ শ্ৰদ্ধাঞ্জলি

প্ৰধানমন্ত্ৰী শ্ৰী নৰেন্দ্ৰ মোদীয়ে সাবিত্ৰীবাই ফুলেৰ জয়ন্তীত শ্ৰদ্ধাঞ্জলি জ্ঞাপন কৰে। এক বাৰ্তাত প্ৰধানমন্ত্ৰীয়ে কয়, “মহীয়সী নাৰী সাবিত্ৰীবাই ফুলেৰ জয়ন্তীত তেওঁলৈ প্ৰণিপাত জনাইছো। তেওঁ গোটেই জীৱন সমাজৰ দৰিদ্ৰ আৰু প্ৰান্তীয় লোকসকলক সবলীকৰণৰ নামত উচৰ্গা কৰিছিল। সাবিত্ৰীবায়ে শিক্ষা আৰু সমাজ সংস্কাৰত সৰ্বাধিক গুৰুত্ব আৰোপ কৰিছিল। আমি তেওঁৰ আদৰ্শৰাজিৰ প্ৰতি গভীৰভাৱে অনুপ্ৰাণিত হৈছো আৰু তেওঁৰ লক্ষ্য পুৰণৰ বাবে নিৰলসভাৱে কাম কৰি আছো।
ভাৰতীয় চিকিৎসা গৱেষণা পৰিষদ (ICMR), ভাৰত আৰু উদ্ভাৱনীমূলক নতুন ডায়েগনষ্টিক্সৰ অৰ্থে ফাউণ্ডেশ্যন (FIND), ছুইজাৰলেণ্ডৰ মাজৰ বুজাবুজিৰ চুক্তিত কেবিনেটৰ অনুমোদ

প্ৰধানমন্ত্ৰী শ্ৰী নৰেন্দ্ৰ মোদীৰ অধ্যক্ষতাত কেন্দ্ৰীয় কেবিনেটে, ভাৰতীয় চিকিৎসা গৱেষণা পৰিষদ (ICMR), ভাৰত আৰু উদ্ভাৱনীমূলক নতুন ডায়েগনষ্টিক্সৰ অৰ্থে ফাউণ্ডেশ্যন (FIND), ছুইজাৰলেণ্ডৰ মাজত স্বাক্ষৰিত এখনি বুজাবুজিৰ চুক্তিত অনুমোদন জনাইছে। এই বুজাবুজিৰ চুক্তিৰ লক্ষ্য হৈছে আন্তঃৰাষ্ট্ৰীয় বৈজ্ঞানিক আৰু প্ৰযুক্তিগত সহযোগিতাৰ কাঠামোৰ অধীনত সম্পৰ্ক সুদৃঢ় কৰা আৰু পাৰস্পৰিক আগ্ৰহৰ ক্ষেত্ৰত সহযোগিতাক প্ৰোৎসাহিত কৰা। ২০২১ ৰ ফেব্ৰুৱাৰীত ভাৰতৰদ্বাৰা এই বুজাবুজিৰ চুক্তি (MoU) ত স্বাক্ষৰ কৰা হৈছিল। লাভালাভঃ এই বুজাবুজিৰ চুক্তি (MoU) এ ভাৰত আৰু ছুইজাৰলেণ্ডৰ মাজত পাৰস্পৰিক আগ্ৰহৰ ক্ষেত্ৰত আন্তঃৰাষ্ট্ৰীয় বৈজ্ঞানিক আৰু প্ৰযুক্তিগত সহযোগিতাৰ কাঠামোৰ অধীনত সম্পৰ্ক অধিক সুদৃঢ় কৰিব। আৰ্থিক প্ৰভাৱ (Financial Implications): ৰিকুৱেষ্ট ফৰ প্ৰপ’জেল (RFP) ৰ জৰিয়তে চিনাক্ত কৰা স্থানীয় অংশীদাৰ আৰু গৱেষণাকাৰীসকলৰ অৰ্থে $১০০,০০০ আমেৰিকান ডলাৰ পৰ্যন্ত পুঁজি উপলব্ধ কৰিবলৈ আইচিএমআৰ অংগীকাৰবদ্ধ হোৱাৰ সমান্তৰালভাৱে এফআইএনডিয়ে $৪০০,০০০ আমেৰিকান ডলাৰ পৰ্যন্ত পুঁজি উপলব্ধ কৰিব। পৃষ্ঠপটঃ আইচিএমআৰে দেশখনত অভ্যন্তৰীণ আৰু বাহ্যিক গৱেষণাৰ জৰিয়তে জৈৱ চিকিৎসা গৱেষণাক উদ্দীপনা যোগাইছে। এফআইএনডি হৈছে (ভাৰতীয়) কোম্পানী আইন, ২০১৩ ৰ ৮ নং অনুচ্ছেদৰ অধীনত গঠিত এটি স্বতন্ত্ৰ লাভ-হীন সংস্থা।
প্ৰধানমন্ত্ৰীয়ে ১৮ ডিচেম্বৰত শাহজাহানপুৰত গংগা এক্সপ্ৰেছ-ৱেৰ আধাৰশিলা স্থাপন কৰি

প্ৰধানমন্ত্ৰী শ্ৰী নৰেন্দ্ৰ মোদীয়ে ১৮ ডিচেম্বৰ, ২০২১ৰ দিনৰ প্ৰায় ১ বজাত উত্তৰ প্ৰদেশৰ শাহজাহানপুৰত গংগা এক্সপ্ৰেছ-ৱেৰ আধাৰশিলা স্থাপন কৰিব। দেশজুৰি দ্ৰুত গতিত কানেক্টিভিটি প্ৰদান কৰা সম্পৰ্কীয় প্ৰধানমন্ত্ৰীৰ ভিজন এক্সপ্ৰেছ-ৱেৰ দ্বাৰা ই অনুপ্ৰাণিত। ৫৯৪ কিলোমিটাৰ দীঘল তথা ছয় লেনৰ এক্সপ্ৰেছ-ৱে ৩৬,২০০ কোটি টকাতকৈ অধিক ব্যয়েৰে নিৰ্মাণ কৰা হ'ব। মেৰঠৰ বিজৌলী গাঁৱৰ ওচৰৰ পৰা আৰম্ভ হৈ এক্সপ্ৰেছ-ৱে প্ৰয়াগৰাজৰ জুদাপুৰ দাণ্ডূ গাঁৱলৈকে যাব। ই মেৰঠ, হাপুড়, বুলন্দশহৰ, অমৰোহা, সম্ভল, বদায়ুঁ, শাহজাহানপুৰ, হৰদোই, উন্নাও, ৰায়বৰেলী,প্ৰতাপগঢ় আৰু প্ৰয়াগৰাজ হৈ পাৰ হ'ব। সম্পূৰ্ণৰূপে নিৰ্মিত হোৱাৰ পিছত, ই ৰাজ্যখনৰ পশ্চিম আৰু পূবৰ ক্ষেত্ৰসমূহক সংযুক্ত কৰা উত্তৰ প্ৰদেশৰ সবাতোকৈ দীৰ্ঘ এক্সপ্ৰেছ-ৱে হ'ব। এক্সপ্ৰেছ-ৱেত শাহজাহানপুৰত ৩.৫ কিলোমিটাৰ দীঘল এয়াৰ ষ্ট্ৰিপ নিৰ্মাণ কৰা হ'ব, যি বায়ু সেনাৰ বিমানক জৰুৰীকালীন উড়ণ আৰু অৱতৰণত সহায় কৰিব। এক্সপ্ৰেছ-ৱেৰ লগতে এক ঔদ্যোগিক কৰিডৰ বনোৱাৰো প্ৰস্তাৱ আছে। এক্সপ্ৰেছ-ৱেৰ জৰিয়তে ঔদ্যোগিক বিকাশ, বাণিজ্য, কৃষি, পৰ্যটন আদি ক্ষেত্ৰই উদগণি লাভ কৰিব। ইয়াৰ ফলত ক্ষেত্ৰৰ সামাজিক-অৰ্থনৈতিক বিকাশো উৎসাহিত হ'ব।
জাপান ভ্ৰমণৰ প্ৰাকক্ষণত প্ৰধানমন্ত্ৰীৰ বক্তব্য

জাপানৰ প্ৰধানমন্ত্ৰী মহামহিম ফুমিঅ’ কিশিদাৰ আমন্ত্ৰণমৰ্মে ২০২২ ৰ ২৩-২৪ মে’লৈ মই জাপানৰ টকিঅ’ ভ্ৰমণ কৰিম। ২০২২ ৰ মাৰ্চত চতুৰ্দশ ভাৰত-জাপান বাৰ্ষিক সন্মিলনৰ বাবে প্ৰধানমন্ত্ৰী কিশিদাক আপ্যায়ন কৰিবলৈ পাই সুখী হৈছিলো। টকিঅ’ ভ্ৰমণৰ সময়ছোৱাত মই ভাৰত-জাপানৰ বিশেষ কৌশলগত আৰু বিশ্ব অংশীদাৰিত্ব সুদৃঢ়কৰণৰ লক্ষ্যৰে আমাৰ অধিক কথোপকথন অব্যাহত ৰাখিবলৈ আগ্ৰহী হৈ উঠিছো। জাপানত মই দ্বিতীয় ‘ইন-পাৰ্ছন’ কোৱাড নেতৃত্ব সন্মিলনটো অংশগ্ৰহণ কৰিম, যিয়ে চাৰিখন কোৱাড দেশৰ নেতৃত্বক কোৱাড পদক্ষেপৰাজিৰ অগ্ৰগতি পৰ্য্যালোচনাৰ পথ প্ৰশস্ত কৰিব। আমি ভাৰত-প্ৰশান্ত মহাসাগৰীয় অঞ্চলৰ উন্নয়ন আৰু পাৰস্পৰিক স্বাৰ্থৰ বৈশ্বিক বিষয়সমূহৰ সম্পৰ্কেও মত-বিনিময় কৰিম। মই ৰাষ্ট্ৰপতি জো বাইডেনৰ সৈতে এখনি দ্বিপাক্ষিক বৈঠকত মিলিত হ’ম, য’ত আমি আমেৰিকা যুক্তৰাষ্ট্ৰৰ সৈতে আমাৰ বহু-মুখী দ্বিপাক্ষিক সম্পৰ্ক অধিক সংহতকৰণ সম্পৰ্কে আলোচনা কৰিম। আমি আঞ্চলিক উন্নয়ন আৰু সমসাময়িক বৈশ্বিক প্ৰসংগসমূহৰ সন্দৰ্ভতো আমাৰ আলোচনা অব্যাহত ৰাখিম। অষ্ট্ৰেলিয়াৰ নৱ-নিৰ্বাচিত প্ৰধানমন্ত্ৰী এন্থনী আলবানিজে প্ৰথমবাৰৰ বাবে কোৱাড নেতৃত্ব সন্মিলনখনিত যোগদান কৰিব। মই তেখেতৰ সৈতে এখন দ্বিপাক্ষিক বৈঠকত অংশগ্ৰহণ কৰিম, য’ত বিস্তৃত কৌশলগত অংশীদাৰিত্বৰ অধীনত ভাৰত আৰু অষ্ট্ৰেলিয়াৰ মাজৰ বহুমুখী সহযোগিতা আৰু পাৰস্পৰিক স্বাৰ্থজড়িত আঞ্চলিক আৰু বৈশ্বিক বিষয়সমূহৰ সম্পৰ্কে আলোচনা কৰা হ’ব। ভাৰত আৰু জাপানৰ মাজৰ অৰ্থনৈতিক সহযোগিতা আমাৰ বিশেষ কৌশলগত আৰু বিশ্ব অংশীদাৰিত্বৰ এক গুৰুত্বপূৰ্ণ দিশ। মাৰ্চৰ সন্মিলনৰ সময়ত প্ৰধানমন্ত্ৰী কিশিদা আৰু মই জাপানৰপৰা ভাৰতলৈ অহা পাঁচ বছৰত ৰাজহুৱা আৰু ব্যক্তিগত বিনিয়োগ আৰু বিত্তীয় যোগানৰ ক্ষেত্ৰত ৫ ট্ৰিলিয়ন জেপিৱাই বাস্তৱায়িতকৰণৰ আমাৰ উদ্দেশ্য সম্পৰ্কে ঘোষণা কৰিছিলো। এই উদ্দেশ্যত উপনীত হ’বলৈ আগন্তুক ভ্ৰমণৰ সময়ত মই আমাৰ দেশসমূহৰ মাজত অৰ্থনৈতিক সংযোগ অধিক সুদৃঢ়কৰণৰ লক্ষ্যৰে জাপানৰ ব্যৱসায়িক নেতৃত্বৰে মিলিত হ’ম। জাপানত প্ৰায় ৪০ হাজাৰ প্ৰবাসী ভাৰতীয়ই বাস কৰে, যিসকল জাপানৰে আমাৰ সম্পৰ্কৰ এক গুৰুত্বপূৰ্ণ ভৰসা। তেওঁলোকৰে মত-বিনিময় কৰিবলৈ মই আগ্ৰহী হৈ উঠি The newly-elected  look forward to interacting with them.
প্ৰধানমন্ত্ৰীয়ে হিমাচল প্ৰদেশত সংঘটিত ফেক্টৰী দূৰ্ঘটনাত নিহতসকলৰ প্ৰতি গভীৰ শোক প্ৰকাশ কৰ

প্ৰধানমন্ত্ৰী শ্ৰী নৰেন্দ্ৰ মোদীয়ে হিমাচল প্ৰদেশত সংঘটিত ফেক্টৰী দূৰ্ঘটনাত নিহত লোকসকলৰ প্ৰতি গভীৰ শোক প্ৰকাশ কৰিছে। প্ৰধানমন্ত্ৰীয়ে ভুক্তভোগীসকললৈ প্ৰধানমন্ত্ৰীৰ ৰাষ্ট্ৰীয় সাহায্য নিধি(পিএমএনআৰএফ)ৰ পৰা আৰ্থিক অনুদানো ঘোষণা কৰে। প্ৰধানমন্ত্ৰীৰ কাৰ্যালয়ে এইদৰে টুইট কৰিছেঃ "হিমাচল প্ৰদেশৰ উনাৰ এটা কাৰখানাত সংঘটিত দূৰ্ঘটনা অত্যন্ত দুখজনক। এই ঘটনাত যিয়ে নিজৰ পৰিয়াল আৰু আত্মীয়-স্বজনক হেৰুৱাবলগীয়া হ’ল, তেওঁলোকৰ প্ৰতি মই গভীৰ সমবেদনা জ্ঞাপন কৰিছো। লগতে দূৰ্ঘটনাটোত আঘাতপ্ৰাপ্ত লোকসকল শীঘ্ৰে সুস্থ হৈ উঠিব বুলি মই আশা কৰিছোঃ প্ৰধানমন্ত্ৰী " "হিমাচল প্ৰদেশত কাৰখানা দূৰ্ঘটনাত প্ৰাণ হেৰুওৱা লোকসকলৰ পৰিয়ালবৰ্গলৈ প্ৰধানমন্ত্ৰীৰ ৰাষ্ট্ৰীয় সাহায্য নিধি(পিএমএনআৰএফ)ৰ পৰা ২লাখকৈ টকাৰ আৰ্থিক সাহায্য আগবঢ়োৱা হ’বঃ প্ৰধানমন্ত্ৰী।"
এয়াৰ মাৰ্শ্বেল (অৱসৰপ্ৰাপ্ত) পি ভি আয়াৰক সাক্ষাৎপ্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে এয়াৰ মাৰ্শ্বেল (অৱসৰপ্ৰাপ্ত) পি ভি আয়াৰৰ সৈতে হোৱা বৈঠকত আনন্দ প্ৰকাশ কৰিছে। এয়াৰ মাৰ্শ্বেল আয়াৰে তেওঁক এখন কিতাপো উপহাৰ হিচাপে প্ৰদান কৰে। প্ৰধানমন্ত্ৰীয়ে টুইট কৰে; "আজি এয়াৰ মাৰ্শ্বেল (অৱসৰপ্ৰাপ্ত) পি.ভি. আয়াৰক লগ পাই আনন্দিত হৈছো। জীৱনৰ প্ৰতি তেওঁৰ আগ্ৰহ আৰু সুস্থ আৰু স্বাস্থ্যৱান হৈ থকাৰ আগ্ৰহ লক্ষণীয়। তেওঁৰ কিতাপখনৰ এটা প্ৰতিলিপি পাই ভাল লাগিছে। "